Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 506

(164) A „versenytársak helyzetének” kettõs jelentõsége lehet. Ha a versenytársak erõsek, ez általában azt jelenti, hogy a márkán belüli verseny csökkenését ellensúlyozza a márkák közötti megfelelõ verseny. Ha viszont a versenytársak száma viszonylag alacsony és piaci helyzetük a piaci részesedésük, kapacitásuk és forgalmazási hálózatuk tekintetében viszonylag hasonló, akkor fennáll az összejátszás veszélye. A márkán belüli verseny csökkenése növelheti ezt a veszélyt, különösen akkor, ha sok szállító mûködtet hasonló forgalmazási rendszereket. A többszörös kizárólagos forgalmazások — vagyis ha különbözõ szállítók ugyanazt a kizárólagos forgalmazót bízzák meg egy adott területen — tovább erõsíthetik az összejátszás veszélyét. Ha egy kereskedõ kizárólagos jogot szerez arra, hogy két vagy több lényeges versengõ terméket ugyanazon a területen forgalmazzon, akkor valószínû, hogy e márkák esetében a márkák közötti verseny lényegesen korlátozódik. Minél magasabb a többszörös forgalmazó által forgalmazott márkák halmozott piaci részesedése, annál nagyobb az összejátszás esélye, és annál erõsebben csökken a márkák közötti verseny. Az ilyen halmozott hatású helyzetek alapot szolgáltathatnak a csoportmentesítési rendelet által biztosított kedvezmény visszavonására, ha a szállítók piaci részesedése a csoportmentesítési rendeletben foglalt küszöbérték alatt van.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes